**Ziarul de dimineață**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Carnea parcă se revoltă

simţurile iar se răscoală

numai că tăcerea ta aortă

râde de a mea că-i goală

Simţurile iar se răscoală

detectez Doamne femei

Universu-l ţin în poală

una două hai să fie trei

Detectez Doamne femei

numai în tăcerea lor aortă

lumea mai are un temei

paradisul parcă se revoltă

Îngerii primii se răscoală

România-n pielea goală

Costel Zăgan , Cezeisme II